**AINEKAVA**

**KUNSTIÕPETUS**

1. **Kunstiõpetuse pädevus**

Kunst ümbritseb meid kõikjal – kodus, koolis, tööl, tänaval, internetis ning sellega puutuvad kokku kõik inimesed vähemal või rohkemal määral. Kunstiõppe eesmärkide püstitamisel ja tegevuste kavandamisel peetakse silmas kõiki õpilasi, sõltumata nende eeldustest, annetest, huvidest või kalduvustest. Omavahel põimuvad kunstialased taotlused (teadmised, oskused, hoiakud, kunstimaailmas orienteerumine) ja kunst üldarengut toetava vahendina.

Kunstiõpetusega taotletakse, et õpilane:

1. kasutab töövahendeid ja -materjale eesmärgipäraselt, ohutult ja säästvalt;

2. vaatleb ning võrdleb oma ja kaaslaste loomingut, iseloomustab kunstiteoseid, kasutades õpitud teadmisi ja erialast sõnavara; väljendab oma eelistusi ja selgitab seisukohti;

3. tunneb rõõmu oma kunstilisest tegevusest ja selle lõpptulemusest;

4. tunneb huvi kunstiteoste ja eesti kultuuripärandi vastu, väärtustab enda ja kaasinimeste loomingut;

5. kasutab õpetaja juhendamisel digitehnoloogiat loomingulisel eesmärgil.

1. **Ainevaldkonna kirjeldus**

Kunstiõpetuses leiab aset loomise protsess , kus õpilasel on lihtsaid kunstimaterjale kasutades võimalik väljendada oma tundeid ja emotsioone. Õppetundides maalitakse, joonistatakse, kleebitakse, meisterdatakse, voolitakse ja tegeldakse paljude teiste kunstilise eneseväljenduse vormidega sel määral kuidas õpilase loovus võimaldab. Kunstiõpetuses ei ole vajalikud kunsti tegemise tehnilised oskused või varasemad kogemused. Oluline on loomise protsess ise – selle kaudu toimub õpilase arengu stimuleerimine ning emotsioonide väljendamine. Kunstiõpetus on loov; võimaldab tunnete turvalist väljendamist; ei eelda varasemat kunstikogemust või kunstiannet; on õpilaste eneseväljenduse loomulik vorm; aitab õpilastel iseennast paremini tundma õppida ning pakub rahulolu ja töörõõmu.

1. **Üldpädevuste kujundamine**

Kunstide valdkond võimaldab kõiki üldpädevus lõimida igapäevasesse õppetöösse nii teooria kui ka praktika kaudu.

**Väärtuspädevus**

Kunstid rõhutavad kultuuriteadmisi ja ühisel kultuuripärandil põhinevat kultuuriruumi identiteedi osana. Kõigis tegevustes väärtustatakse individuaalset ning kultuurilist mitmekesisust. Käsitletavate teemade, analüüsitavate kunstiteoste ja -sündmuste kaudu toetatakse eetiliste ja esteetiliste väärtushoiakute kujunemist.

**Sotsiaalne ja kodanikupädevus**

Kunstiainete uurimuslikud ja praktilised rühmatööd, arutlused ja esitlused, ühistes kunstiprojektides osalemine kujundavad koostöövalmidust ja üksteise toetamise väärtustamist. Kultuurisündmustel osalemine aitab kujundada kultuurilist ühtsustunnet. Kunstiteoste üle arutledes harjutatakse oma seisukohtade kaitsmist ning teiste arvamustest lugupidamist.

**Enesemääratluspädevus**

Loovülesannetes saadav pidev õpetaja ja kaasõpilaste tagasiside ning eneseanalüüs aitavad õppida tundma oma huve ja võimeid ning kujundada positiivset enesehinnangut.

**Õpipädevus**

Kunstides kujundatakse õpipädevust eriilmeliste ülesannete, õppemeetodite ja töövormide rakendamise kaudu, mis võimaldab õpilastel teadvustada ning kasutada oma õpistiili. Kunstides saavad õpilased ise jõukohaseid ülesandeid luua, oma valikute sobivust kontrollida, uusi oskusi katsetada ning järjekindlalt harjutada. Pidev tagasiside ja eneseanalüüs aitavad järjest suurendada õppija rolli oma õpitegevuse juhtijana. **Suhtluspädevus**

Kunstiainetes on tähtsal kohal kunstiteostest rääkimine. Oma tööde esitlemine ning aruteludes erinevate seisukohtade võrdlemine ja kaitsmine toetavad väljendusoskuse kujunemist. Kunstiainetes tutvutakse kunsti ja muusika kui kommunikatsioonivahenditega, õppides tundma neile eriomast mitteverbaalset keelt.

**Matemaatikapädevus**

Matemaatika arengut toetavad kunstides rakendatavad ülesanded, kus tuleb sõnastada probleeme, arutleda lahendusteede üle, põhjendada valikuid ja analüüsida tulemusi.

**Ettevõtlikkuspädevus**

Ettevõtlikkuspädevuse kujunemist toetavad kunstides individuaal- ja rühmatöö. Kunstide valdkonnas on iseloomulik loovate lahenduste väärtustamine. Praktiline loovtegevus annab võimaluse katsetada ideede väljendamise ja esitlemise erinevaid võimalusi, leidlikult valides sobivaid meetodeid ning rõhutades oma tugevaid külgi. Õpitakse tegevust planeerima, võtma vastutust tööde lõpuni viimise ja tulemuse ees.

1. **Kunstiõpetuse lõiming teiste ainevaldkondadega**

Kunstid on tihedalt seotud kõigi inimtegevuse valdkondade ning oma ajastu mõtteviisidega.

Lõiming teiste ainevaldkondadega on kunstide loomulik osa. Kunstiainete ja teiste ainevaldkondade seostamiseks on palju võimalusi.

**Keel ja kirjandus sh võõrkeeled**

Väärtushoiakute kujundamine ja maailma kultuurilise mitmekesisuse teadvustamine toimub nii eesti keeles, võõrkeeles, ühiskonnaõpetuses, käsitöös ja kehalises kasvatuses. Kunstide kaudu teadvustatakse kultuuridevahelist dialoogi ja loovust nüüdisühiskonna innovatsiooni allikana Emakeeles ja võõrkeeles arendatakse verbaalset eneseväljendusoskust, diktsiooni, funktsionaalset lugemisoskust ning infokanalite kasutamise oskust, teatri- ja filmikunstis.

**Loodusained**

Teadvustatakse inimese kuulmis- ja nägemismeele füsioloogilist eripära, õpime tundma looduskeskkonda ja selle eluvormide mitmekesisust ning helide, valguse ja värvide omadusi.

**Matemaatika**

Arendatakse seoste loomise oskust ja loogilist mõtlemist (matemaatiline keel, struktuur, sümbolid ja meetodid)

**Kunstiained**

Kattuvate või lähedaste mõistete kasutamine (rütm, plaan, stiil, improvisatsioon, liikumine, dünaamika jm): kunstid, keeled, kehaline kasvatus ja matemaatika.

**Sotsiaalained**

Sotsiaalainetest lähtudes vaadeldakse inimese suhteid teiste inimeste ja inimrühmadega ning erinevate kultuuride kommete ja pärimustega.

**Tehnoloogia**

Arendatakse käelist tegevust ning loovat mõtlemist (loomise protsess, tehnoloogiad ja tehnikad)

**Kehaline kasvatus**

Arendatakse kehatunnetust, tähelepanu, motoorikat, reageerimiskiirust ja koordinatsiooni.

1. **Läbivate teemade rakendamine**

**Elukestev õpe ja karjäär**

Elukestev õpe ja karjäär seonduvad kunstis oma võimete ja huvide teadvustamise, nii ainespetsiifiliste kui ka üldisemate mõtlemis- ja tegutsemisstrateegiate, sh õpioskuste omandamisega. Tutvutakse kunsti mitmekülgsete väljunditega igapäevaelus ning kunstiga seotud elukutsetega.

**Keskkond ja jätkusuutlik areng. Teabekeskkond.**

Need läbivad teema hõlmavad mitmekülgseid oskusi: informatsiooni leidmine kunsti kohta, visuaalse kommunikatsiooni väljendusvahendeid ja keskkonna visuaalset kujundamist. Tutvutakse andmebaasidega, meediakeskkonna võimaluste ja ohtudega ning autorikaitse probleemistikuga

**Kodanikualgatus ja ettevõtlikkus**

Kunstis, eriti kaasaegses kunstis, julgustatakse kujundama ja väljendama oma seisukohti ühiskondlike protsesside kohta ning katsetama oma ideede arendamist ja elluviimist.

**Teabekeskkond**

Verbaalsele infole lisandub visuaalne info ning selle kandjad ja allikad. Teabekeskkond hõlmab mitmekülgseid oskusi: näiteks informatsiooni leidmist kunsti kohta, visuaalse kommunikatsiooni väljendusvahendeid ja keskkonna visuaalset kujundamist. Tutvutakse andmebaasidega, meediakeskkonna võimaluste ja ohtudega ning autorikaitse probleemistikuga.

**Tehnoloogia ja innovatsioon**

Igasuguse kunstiteose loomise ja esitamisega seondub tehnoloogiline pool. Kunstiõppe loomulik osa on erinevate tehnikate ja võtete õppimine ning nende kasutamine nii traditsiooniliselt kui ka uusi võimalusi leiutades. Uuenduslikkus, originaalsus ideedes ja teostuses on kunstile olemuslik. Tänapäeval kaasab kunst nii loomise kui esitlemise vahenditena julgelt uusi tehnoloogiaid.

Tehnoloogia ja innovatsioon” on seotud kunstidele omaste praktiliste loovtegevustega, mille vältel kasutab õppija erinevaid oskusi ja vahendeid ning leiutab ja katsetab uusi võimalusi

**Tervis ja ohutus**

Töö korraldus klassis ja ka töövahendite valik peaks lähtuma tervisest ja ohutusest.

**Väärtused ja kõlblus**

Kunstitunnis edastab õpetaja teatud väärtushoiakuid ka lihtsalt tööd juhendades ja tulemusi analüüsides. Oluline on õppijate eripärade märkamine, nende tugevuste toetamine, avatuse kasvatamine üksteise ja erinevate kultuuriilmingute suhtes. Väärtushoiakuid edastab ka ülesannete püstitus ja temaatika valik ning nende avamise stiil.

**Õppetöö rõhuasetused 1.-2. klassis**

1. Õppetöös tegutsetakse koos õpetajaga, matkides ning eeskuju järgi. Ühistegevuses õpitakse omandatud oskuste piires sooritama ülesannet ja teostama enesekontrolli:

* vaadeldakse ümbritsevaid esemeid ja näidiseid, valitakse töövahendid ja -materjalid, valmistatakse ette töökoht;
* täidetakse õpiülesanne;
* jälgitakse töö lõpuleviimist ja soorituse puhtust, korrastatakse oma töökoht.

2. Õppeviisidest on esikohal praktiline harjutamine ja didaktilised mängud. Praktiliste tööde teemad valitakse vastavalt õpilaste teadmistele ja kogemustele (mängud, mänguasjad, muinasjutud, salmikesed jms). Kunstitööde ainestikku leiab teistest õppeainetest, eelkõige lugemise ja loodusõpetuse teemadest. Kunstiõpetuse tunnis aktiveeritakse olemasolevad teadmised esemete/olendite tunnustest ning kasutatakse neid kujutiste loomisel.

3. Õppeülesannete järjestamisel lähtutakse põhimõttest liikuda ruumiliselt kujutiselt tasapinnalisele (kõigepealt voolitakse eset, seejärel tehakse temast joonistus).

Ülesannete täitmisel toetutakse mitmesugustele näitvahenditele, mille abil täpsustatakse esemete/olendite tunnuste taju.

Õppeülesandeid sooritatakse paari- või enamatunniliste tsüklitena, et töövõtet/tehnikat paremini kujundada/kinnistada. 1.–2. klassi kunstiõpetuse tundides omandatakse esmased töö- ja korraharjumused; õpitakse tundma töövahendeid, -materjale (sh jääkmaterjale) ning kasutama neid ohutult ja säästlikult; omandatakse esmased kunstialased oskused.

4. Intellektipuuetega laste kunstilise eneseväljenduse oskused võivad olla väga erineval tasemel. 1.–2. klassi õpilaste loomingulist eneseväljendamist piiravad tajukujutluste vähesus ja/või ebatäpsus, kõne alaareng ning motoorne kohmakus. Seetõttu kaasneb kunsti- ja teiste ainete õpetusega nende valdkondade arendamine.

5. Õpilaste tunnetustegevus toetub valdavalt praktilisele tegevusele ja lähiümbruse tajumisele. Õpetaja suunamisel õpitakse tajutavaid objekte eri meeltega (nägemine, kuulmine, haistmine, kompimine) vaatlema ja võrdlema, eri tunnuste alusel järjestama ja rühmitama. Tajukujutluste kujundamise/laiendamise eesmärgil õpetatakse märkama objekti värvust ja kuju ning oma töödes sobimatut (st reaalsusele mittevastavat) värvust ja kuju vältima. Teemat sissejuhatavates vestlustes tutvustatakse kujutatava objekti loomulikku keskkonda, inimtegevust (sh toimingute järjekorda). Vestlus toetub praktilisele tegevusele, piltide vaatlusele, seeriapiltide järjestamisele vms. Lisaks kujutlustele keskkonnast arendatakse oskust moodustada ja kasutada lauseid, laiendatakse sõnavara (sh emotsioone väljendavad omadussõnad.

6. Praktilisi harjutusi sooritatakse töövahenditeta (joonistamine käe/jalaga õhus, laual, põrandal) ja erinevate vahenditega (kriidid, pliiatsid, pintsel jt). Kujundatakse õiget kehaasendit, pliiatsi jms hoidu ja käesurvet. Harjutusi sooritatakse õpetaja loetud rütmisalmide saatel. Esmased töövahenditega harjutused tehakse suurtel pindadel: tõmmatakse jooni tahvlile ja A-3 formaadis paberile; värvitakse suuremaid pindu (nt suur ring) jne. Järk-järgult muutuvad tööformaadid ja värvitavad pinnad väiksemaks – nendel töötamine nõuab õpilaselt suuremat motoorset vilumust. Õpetatakse joonistama/maalima üksikobjekte ja objektide rühmi ettevalmistatud taustale või värvilisele paberile, esialgu orientiiride ja šabloonide abil. Tunnetustegevuse arenedes kujutatakse objekte silueti ja joone abil. Kujundatakse värvimisoskust (sh pliiatsi- ja pintslihoid, käesurve teadlik reguleerimine, kujutise kontuuri jälgimine).

7. Tegevuse käigus õpitakse kuulama ja mõistma suulisi lihtkorraldusi, osalema dialoogis. Tegevuse verbaalne kommenteerimine ja kokkuvõtete tegemine on valdavalt õpetaja pädevuses. Õpilasi ärgitatakse õpetaja ütlust kordama ning lõpetama. Tegevuste käigus suunatakse õpilasi viisakalt abi paluma ning kaaslasele abi osutama. Kunstiõpetuse tundides kasutatakse ja kinnistatakse teistes ainetes (eesti keel, matemaatika, loodusõpetus, tööõpetus) omandatud sõnavara: tajutavaid tunnuseid (värvus, suurus, kuju, pinnaomadused) ja ruumisuhteid väljendavad sõnad, rühmanimetused (koduloomad, mööbel jne). Õppetegevuse jõukohastamise eesmärgil jälgitakse märgitud õppeainetes omandatavaid teadmisi ja oskusi (nt geomeetriliste kehade tundmist ja nimetamist õpilastelt ei nõuta, voolimisel kasutatakse eakohast sõnavara: vooli pall jne). Kunstiaine-alasest sõnavarast omandatakse sel etapil kasutatavate töövahendite ja materjalide nimetused ning tegusõnad (joonistan, rebin jne).

**1. klass**

|  |  |
| --- | --- |
| **Õppesisu** | **Õpitulemused** |
| **Kujutamis- ja vormiõpetus**  Objekti kujutamine šablooni või orientiiride abil (vaatlus- ja võrdlusoskuse, koordinatsiooni arendamine).  Portree ja miimika (oma pere ja sõprade kujutamine, erinevate emotsioonide väljendamine töös).  Modelleerimine ja erinevad materjalid (voolimine ja modelleerimine erinevatest materjalidest, sh jääkmaterjalid).  Keskkond ja selle kujutamine (looduskeskkond ja aastaajad, linnaruum, kodukoht jne). | 1. kujutab esemeid/olendeid orientiiride abil; 2. kasutab šablooni abivahendina; 3. eristab kurba ja rõõmsat nägu; 4. eristab näidistelt nelja aastaaega ja suudab neid töös kujutada õpitu piires; 5. voolib pehmest materjalist palli ja silindrit kasutades mõlemat kätt; |
| **Värvus-, kompositsiooni- ja perspektiiviõpetus**  Põhivärvid ja nende segamisel saadud II astme värvid (tööd piiratud värvide arvuga).  Värvide helestamine ja tumestamine (loodus- ja pildivaatlused, tajukujutluste arendamine, lähiümbruse värvitoonide leidmine ja nimetamine).  Rütm ja liikumine (erinevate mustrite kujundamine, mängulised rütmiharjutused) Põhivärvid ja nende segamisel saadud IIastme värvid (tööd piiratud värvide arvuga).  Värvide helestamine ja tumestamine (loodus- ja pildivaatlused, tajukujutluste arendamine, lähiümbruse värvitoonide leidmine ja nimetamine).  Rütm ja liikumine (erinevate mustrite kujundamine, mängulised rütmiharjutused). | 1. tunneb ära ja nimetab õpitud värvusi; 2. helestab värve; 3. tõmbab jooni pintsli ja pliiatsiga vasakult paremale ja ülevalt alla; 4. kujundab mustrit orientiiride abil; |
| **Disain ja kirjaõpetus**  Ruumikujundus (klassi kaunistamine tähtpäevadeks, koostööoskuste arendamine).  Kunstnik ja kujunduskunst (raamatuillustratsioonide, kunstitööde vaatlus ja analüüs, kujundusnäiteid lähiümbrusest).  Kirjakunst (tähemustrid ja täht, kui mustrielement). | 1. täidab kunstiõpetuse ülesandeid koostegevuses, eeskuju ja näidise järgi; 2. moodustab tähtedest mustreid orientiiride abil; 3. leiab õpetaja suunamisel tekstile vastava kujunduse; |
| **Vestlused kunstist**  Kunsti töövahendid ja nende korrashoid (pintslite jt vahendite õige hoidmine, kasutamine ja puhastamine, turvalisus).  Kunstide seosed (maalikunst, tantsukunst, teatrikunst jne ning süžeemängud rühmas). | 1. valmistab ette ja korrastab õpetaja juhendamisel oma töökoha: 2. osaleb rühmatöös ja õpetaja suunamisel oskab arvestada kaaslasega; 3. õpetaja abiga oskab jäljendada mõnada tuttavat looma hääle või kehakeele kaudu; |
| **Tehnikad ja materjalid**  Skulptuur (voolimine ja meisterdamine, tutvumine erinevate materjalidega, sh looduslik materjal).  Maal (maalimine kattevärvidega individuaalsel ja ühistöödena).  Graafika (templitrükk, materjalitrükk ja trükkimine näidise järgi). | 1. võrdleb erinevaid materjale ja värvusi (pehme, kõva, hele, tume) ja nimetab nende nähtavaid ja kombitavaid omadusi õpetaja suunamisel. |

Hindamine

Hindamisel lähtutakse vastavatest põhikooli riikliku ja kooli õppekava üldosa sätetest. Hinnatakse õpilase teadmisi ja oskusi suuliste vastuste (esituste), kirjalike ja/või praktiliste tööde ning praktiliste tegevuste alusel, arvestades õpilaste teadmiste ja oskuste vastavust ainekava õpitulemustele. Õpitulemusi hinnatakse sõnaliste hinnangutega vastavalt kooli hindamisjuhendile.

**2. klass**

|  |  |
| --- | --- |
| **Õppesisu** | **Õpitulemused** |
| **Kujutamis- ja vormiõpetus**  Objekti kujutamine šablooni või orientiiride järgi. (vaatlus- ja  võrdlusoskuse, koordinatsiooni arendamine).  Portree ja miimika ( oma pere ja sõprade kujutamine, erinevate  emotsioonide väljendamine töös).  Modelleerimine ja erinevad materjalid (voolimine ja  modelleerimine erinevatest materjalidest, sh jääkmaterjalid).  Keskkond ja selle kujutamine (looduskeskkond ja aastaajad,  linnaruum, kodukoht jne). | 1. võrdleb 2-3 tajutava tunnuse alusel (värvus, kuju, suurus) 2. näidiseid ja valminud kujutisi õpetaja suunamisel; 3. eristab kurba ja rõõmsat nägu ning oskab neid emotsioone töös edastada; 4. voolib/ meisterdab tuttavast materjalist õpetaja suunamisel; 5. kujutab tuttavat keskkonda sellele omaste objektide kaudu; 6. kujutab kõrvuti asetsevaid sarnaseid figuure väiksemana ja suuremana; |
| **Värvus-, kompositsiooni- ja perspektiiviõpetus**  Põhivärvid ja nende segamisel saadud II astme värvid (tööd  piiratud värvide arvuga).  Värvide helestamine ja tumestamine (loodus- ja pildivaatlused,  Tajukujutluste arendamine, lähiümbruse värvitoonide leidmine ja nimetamine).  Rütm ja liikumine ( erinevate mustrite kujundamine, mängulised  Rütmiharjutused. | 1. leiab paberilehel ja pildipinnal otsitava (õpetaja juhendamisel); 2. segab põhivärvidest II astme värve näidise järgi; 3. leiab lähiümbruses erineva heledusastmega värvitoone ja nimetab neid; 4. kujundab mustrit erinevates tehnikates eeskuju ja näidiste järgi; |
| **Disain ja kirjaõpetus**  Ruumikujundus (klassi kaunistamine tähtpäevadeks, koostööoskuste  arendamine).  Kunstnik ja kujunduskunst (raamatuillustratsioonide, kunstitööde  vaatlus ja analüüs, kujundusnäiteid lähiümbrusest).  Kirjakunst ( tähemustrid ja täht, kui mustrielement). | 1. täidab kunstiõpetuse ülesandeid koostegevuses, eeskuju, näidise ja omandatud oskuste piires suulise korralduse järgi; 2. kujundab piiratud pinnale mustrit; 3. kujundab teemakohast õnnitluskaarti; |
| **Vestlused kunstist**  Kunsti töövahendid ja nende korrashoid (pintslite jt vahendite  õige hoidmine, kasutamine ja puhastamine, turvalisus).  Kunstide seosed ( maalikunst, tantsukunst, teatrikunst jne ning  süžeemängud rühmas). | 1. tunneb (nimetab) kasutatavaid töövahendeid ja materjale; 2. valmistab ette ja korrastab õpetaja suunamisel oma töökoha; |
| **Tehnikad ja materjalid**  Skulptuur (voolimine ja meisterdamine, tutvumine erinevate  materjalidega, sh looduslik materjal).  Maal (maalimine kattevärvidega individuaalsete ja ühistöödena).  Graafika (templitrükk, materjalitrükk, trükkimine näidise järgi). | 1. võrdleb erinevaid materjale ja värvusi (pehme, kõva, hele,   tume) ja nimetab nende nähtavaid ja kombitavaid omadusi õpitu piires;   1. osaleb ühistöös teisi arvestades. |

Hindamine

Hindamisel lähtutakse vastavatest põhikooli riikliku õppekava ja kooli õppekava üldosa sätetest. Hinnatakse õpilase teadmisi ja oskusi suuliste vastuste (esituste), kirjalike ja/või praktiliste tööde ning praktiliste tegevuste alusel, arvestades õpilaste teadmiste ja oskuste vastavust ainekavas taotletavatele õpitulemustele. Õpitulemusi hinnatakse sõnaliste hinnangutega.

**Õppetöö rõhuasetused 3.-5. klassis**

1. Õpitakse tegutsema plaani järgi. Esialgu on selleks õpetaja koostatud tegevuskava (algoritm). 5. klassis hakatakse ühistegevuses ise plaani koostama ning selle täitmist jälgima. Enesekontrollioskusena õpitakse oma tööd vaatlema ning võrdlema näidisega ja kaaslaste töödega.

2. Ühe osa tunnist moodustavad illustreeritud kunstivestlused. Vestluste läbiviimisel arvestatakse põhimõtet lähemalt kaugemale, st tutvutakse esmalt lähiümbruse/kodukandi kunstiga.

3. Õpitakse kasutama eri väljendusvahendeid; seostama kujutatavaid objekte paberilehel ja edasi andma figuuride eri asendeid. Sel etapil harjutatakse kujutatavale sobiva tausta loomist.

4. Õpitakse märkama objektide ja kujutiste värvinüansse, objektide osalist kattumist, kujutise suuruse visuaalset (optilist) vähenemist kauguses. Vaadeldakse ja kirjeldatakse oma ja kaaslaste kunstitöid. Õpilaste töödest korraldatakse klassis ja koolis näitusi. Võimaluse korral külastatakse kunstinäitusi (sh õpilastööde näitusi väljaspool kooli).

5. Suureneb kasutatavate töövahendite ja -materjalide hulk (kattevärvide kõrval võetakse kasutusele akvarellid). Joonistamisel-maalimisel kasutatakse võimalikult erinevaid tööformaate.

**3. klass**

|  |  |
| --- | --- |
| **Õppesisu** | **Õpitulemused** |
| **Kujutamis- ja vormiõpetus**  Inimese kujutamine paigal ja liikumises (näidismudelite ja  skeemjooniste kasutamine).  Loomade ja teiste elusolendite kujutamine (iseloomuliku asendi,  karvkatte, pinnafaktuuri jne kujutamine, kompimismeele  arendamine).  Modelleerimine ja erinevad materjalid (modelleerimine  looduslikust- ja tehismaterjalist, voltimine).  Keskkond ja selle kujutamine (erinevad keskkonnad ja looduskaitse)  Kujutamine ruumis ja tasapinnal (erinevate tehnikate  kasutamine). | 1. kujutab loomi (jt elusolendeid) neile iseloomulikus asendis; 2. märkab õpetaja suunamisel esemete ja figuuride detaile; 3. täiendab kujutist; 4. meisterdab looduslikust materjalist õpetaja abiga; 5. kasutab erinevaid materjale templitrükis; |
| **Värvus-, kompositsiooni- ja perspektiiviõpetus**  Põhivärvid ja nende segamine värviringi alusel (ülesanded  piiratud värvide arvuga).  Värvisümboolika.  Piiratud ja piiramata pind (mõisted: piiratud ja piiramata pind, objekti ja tausta seos).  Perspektiiviõpetus ( objekti kujutamine ees, taga ja keskel,  elemendi esiletõst suuruse ja värvi abil). | 1. jälgib mustri rütmi; 2. võrdleb ja iseloomustab õpetaja suunamisel kahte kujutist;   tajutavate tunnuste alusel;  väljendab kujutiste paiknemist pildiruumis |
| **Disain ja kirjaõpetus**  Ruumikujundus (klassi- või kooliruumi kaunistamine ja töö  planeerimine).  Kunstnik ja kujunduskunst (kunstniku elukutse ja tähtsus läbi  ajaloo).  Kirjakunst ( nimetähtede kujundamine).  Praktiline disain ( karbi, mänguasja vms meisterdamine paberist). | 1. korrastab oma töökoha; 2. kasutab joonlauda sirgjoone tõmbamiseks; 3. märkab kunsti lähiümbruses; |
| **Vestlused kunstist**  Kunstiteostes peituvad lood ja meeleolud.  Tuntumad sümbolid kunstis.  Rahvakunst ja selle areng (rahvakunstielementide kasutamine kaasajal, ribaornamendi kujundamine). | 1. täidab kunstiõpetuse ülesandeid eeskuju, näidise ja omandatud   oskuste piires suulise korralduse järgi;   1. teab erinevaid kunsti väljendusvõimalusi õpetaja suunamisel; 2. väärtustab oma ja kaaslase tööd; 3. osaleb kunstialastes vestlustes; |
| **Tehnikad ja materjalid**  Joonlaua ja sirkli kasutamine.  Maal ( kattevärvide ja akvarellide kasutamine ning õige pintsli valik).  Graafika ( tutvumine erinevate trükitehnikatega, nt papitrükk,  monotüüpia). | 1. kasutab ohutult töövahendeid ja materjale; 2. eristab akvarelli ja kattevärvi. |

Hindamine

Hindamisel lähtutakse vastavatest põhikooli riikliku õppekava ja kooli õppekava üldosa sätetest. Hinnatakse õpilase teadmisi ja oskusi suuliste vastuste (esituste), kirjalike ja/või praktiliste tööde ning praktiliste tegevuste alusel, arvestades õpilaste teadmiste ja oskuste vastavust ainekavas taotletavatele õpitulemustele. Õpitulemusi hinnatakse sõnaliste hinnangutega vastavalt kooli hindamisjuhendile.

**4. klass**

|  |  |
| --- | --- |
| **Õppesisu** | **Õpitulemused** |
| **Kujutamis- ja vormiõpetus**  Inimese kujutamine paigal ja liikumises (näidismudelite ja skeemjooniste kasutamine).  Loomade jt elusolendite kujutamine (iseloomuliku asendi, karvkatte, pinnafaktuuri jne kujutamine, kompimismeele arendamine).  Modelleerimine ja erinevad materjalid (modelleerimine looduslikust- ja tehismaterjalist, voltimine).  Keskkond ja selle kujutamine (erinevad keskkonnad ja looduskaitse).  Kujutamine ruumis ja tasapinnal(erinevate tehnikate kasutamine). | 1. Kujutab inimest paigalasendis eest- ja külgvaates; 2. märkab esemete ja figuuride detaile, täiendab kujutist; 3. voldib paberiteeskuju järgi; 4. väärtustab elusloodust; 5. meisterdab tuttavatest materjalidest ja täiendab detailidega; 6. kavandab geomeetrilistest kujunditest templitrüki mustrit; |
| **Värvus-, kompositsiooni- ja perspektiiviõpetus**  Põhivärvid ja nende segamine värviringi alusel (ülesanded piiratud värvide arvuga).  Rütm ja liikumine (rütmi mõiste, rütmid meis ja meie ümber).  Piiratud ja piiramata pind (mõisted: piiratud ja piiramata pind, objekti ja tausta seos).  Perspektiiviõpetus (objekti kujutamine ees, taga ja keskel, elemendi esiletõst suuruse ja värvi abil). | 1. jälgib pinna katmisel kujutise kontuuri; 2. segab põhivärvidest IIastme värvid (värvuste tabeli eeskujul); 3. kujutab esemeid kahel horisontaalsel abijoonel (ees, taga); 4. vaatleb sihipäraselt, võrdleb ning rühmitab objekte ning nähtusi, kui rühmitusalus on antud; 5. mõistab rütmi tähendust (südamerütm, öö- päev, aastaajad jne); |
| **Disain ja kirjaõpetus**  Ruumikujundus (klassi- või kooliruumi kaunistamine ja töö planeerimine).  Kunstnik ja kujunduskunst (kunstniku elukutse ja tähtsus läbi ajaloo).  Kirjakunst (nimetähtede kujundamine).  Praktiline disain (karbi, mänguasja vms meisterdamine paberist või jääkmaterjalist). | 1. kavandab oma tegevust õpetaja suunamisel; 2. mõõdab joonlaua abil ja kujundab tööle raami; 3. väärtustab kunstnikutööd; 4. teeb ristkülikust ruudu voltimise teel; |
| **Vestlused kunstist**  Erinevad kunstiliigid (maal, skulptuur, arhitektuur, teatrikunst).  Kunstide seosed (rollimängud, kostüümid, kujundused).  Rahvakunst ja selle areng (rahvakunstielementide kasutamine kaasajal, ribaornamendi kujundamine).  Looming ja autorlus (MINU-SINU- MEIE- looming ja selle tähtsustamine). | 1. leiab õpetaja suunamisel rahvakunsti elementidele erinevaid kasutusvõimalusi; 2. väärtustab kunstiloomingut ja hoidub selle kahjustamisest; 3. väljendab end erinevate kunstiliste väljendusvahendite kaudu. |

Hindamine

Hindamisel lähtutakse vastavatest põhikooli riikliku ja kooli õppekava üldosa sätetest. Hinnatakse õpilase teadmisi ja oskusi suuliste vastuste (esituste), kirjalike ja/või praktiliste tööde ning praktiliste tegevuste alusel, arvestades õpilaste teadmiste ja oskuste vastavust ainekava õpitulemustele. Õpitulemusi hinnatakse mitteeristavalt vastavalt kooli hindamisjuhendile.

**5. klass**

|  |  |
| --- | --- |
| **Õppesisu** | **Õpitulemused** |
| **Kujutamis- ja vormiõpetus**  Lugude ja sõnumite edastamise võtted ning vahendid läbi aegade. Elusolendite kujutamine (iseloomuliku asendi, karvkatte, pinnafaktuuri jne kujutamine, kompimismeele arendamine) Piltjutustuse koostamine.  Keskkond ja selle kujutamine, vaatluse järgi. | 1. kujutab inimest liikumises; 2. kasutab õpitud tehnikaid kunstitööde loomiseks; 3. vormistab oma õpiülesanded nõuetekohaselt; 4. kombineerib detailidest lihtsamaid figuure näidise järgi; 5. kujutab erinevaid keskkondi ja märkab keskkonnale omaseid detaile; |
| **Värvus-kompositsiooni- ja perspektiiviõpetus**  Värvisümboolika. Meeleolu väljendamine värvide abil.  Ühe värvi erinevad varjundid.  Piiratud ja piiramata pind (mõisted: piiratud ja piiramata pind).  Perspektiiviõpetus (objekti kujutamine ees, taga ja keskel, elemendi esiletõst suuruse ja värvi abil). | 1. tõstab oma töödes tegelasi esile suuruse, asukoha ja värvi valiku abil; 2. väljendab osalise kattumise abil esemete ja figuuride paiknemist üksteise suhtes ees ja tagapool, keskel; 3. kavandab töö ette antud pinnal; 4. kujundab tööle raami õpitud oskuste piires; 5. toob näiteid rütmi esinemisest igapäevaelus; |
| **Disain ja kirjaõpetus**  Tarbevorm igapäevaste esemete välimus ja otstarve.  Kunstnik ja kujunduskunst (kunstniku elukutse ja tähtsus läbi ajaloo)  Kirjakunst (nimetähtede kujundamine).  Praktiline disain. Karbi, mänguasja vms meisterdamine paberist või jääkmaterjalist). | 1. planeerib oma tegevust õpitud oskuste piires; 2. kujundab mustrit ruutvõrgustikule joonlaua abil; 3. toob näiteid kunstniku tööst (raamatu kujundus, joonisfilm vms); 4. voldib näidise järgi; |
| **Vestlused kunstist**  Erinevad kunstiliigid (maal, skulptuur, arhitektuur, teatrikunst).  Kunstide seosed (rollimängud, kostüümid, kujundused.  Rahvakunst, rahvariided, mustrid, tarbeesemed. | 1. võrdleb oma ja kaaslaste töid (leiab peamised tegelased   /objektid, toob esile sarnasusi ja erinevusi);   1. osaleb vestlustes rahvuskultuuri ja –kunsti teemadel (kodukandi rahvariided jne); 2. teab erinevaid kunstiliike ja oskab neid nimetada; |
| **Tehnikad ja materjalid**  Skulptuur (tutvumine naturaalsete ja tehismaterjalidega, sh jääk-materjalid).  Maal (kattevärvide ja akvarellide kasutamine ning õige pintsli valik). Graafika (tutvumine erinevate trükitehnikatega, nt papitrükk, monotüüpia). | 1. nimetab jääkmaterjalide taaskasutusvõimalusi; 2. valib tööks sobiva pintsli; 3. nimetab mõnda trükitehnikat ja kirjeldab selle protsessi. |

Hindamine

Hindamisel lähtutakse vastavatest põhikooli riikliku ja kooli õppekava üldosa sätetest. Hinnatakse õpilase teadmisi ja oskusi suuliste vastuste (esituste), kirjalike ja/või praktiliste tööde ning praktiliste tegevuste alusel, arvestades õpilaste teadmiste ja oskuste vastavust ainekava õpitulemustele. Õpitulemusi hinnatakse mitteeristavalt vastavalt kooli hindamisjuhendile.

**Õppetöö rõhuasetused 6.-7. klassis**

1. Alustatakse tutvumist visuaalse kunsti liikide ja väljendusvahenditega. Tutvutakse kunstivaldkondadega seotud elukutsetega, st isikute ja nende põhitegevusega (nt skulptor, arhitekt, restauraator jne). Õpitakse märkama kunstiilminguid lähiümbruses ning käituma niisugusel viisil, et see ei kahjustaks loometööd ja kultuuriväärtusi.

2. Õppeülesandeid sooritatakse mitmetunniliste tsüklitena, milles vahelduvad eri iseloomuga tööd. Õppeülesannete täitmisel toetutakse näitvahenditele.

3. 6.–7. klassis kujuneb õpilastel analüütilis-sünteetiline taju, mis võimaldab teadlikumalt vaadelda ja võrrelda objektide visuaalseid karakteristikuid (vormi, suurussuhteid, paiknemist ruumis, varju, värvinüansse jne). Õpitakse ruumilist kujutamist tasapinnal. Modelleeritakse eri materjalidest skulptuure, rõhuasetus on detailidel ja kujunduselementidel. Joonistustes on põhirõhk inimese kujutamisel võimalikult õigetes proportsioonides, erinevas töö- ja elukeskkonnas.

4. Võetakse kasutusele suuremat osavust nõudvad töövahendid (sirklid, lõikenoad), õpitakse neid kasutama tehnoloogiliselt õigesti, säästlikult ja ohutusnõudeid arvestades.

**6.klass**

|  |  |
| --- | --- |
| **Õppesisu** | **Õpitulemused** |
| **Kujutamis- ja vormiõpetus**  Inimese kujutamine paigal ja liikumises (inimese proportsioonid ja emotsioonide edastamine).  Natuurist joonistamine (elus ja eluta objektide ruumiline kujunda-mine, paiknemine pildiruumis ja suurussuhetel).  Modelleerimine ja erinevad materjalid.  Ruumikujunduselementide meisterdamine, keraamika.  Keskkond ja selle kujutamine (muutuvate loodusvormide  ja erinevate elukeskkondade kujutamine, keskkonnakaitse). | 1. arvestab inimese täisfiguuri kujutamisel pea suurust ja jalgade pikkust terve kehapikkuse suhtes, näo kujutamisel silmade asukohta näos; 2. joonistab natuurist, kujutab langevat varju; 3. modelleerib erinevatest dekoratiiv- ja tarbevorme; 4. kujutab temaatilistes töödes värvide abil tegevuse aega ja kohta; 5. loob kujutatavale sisult ja vormilt sobiva tausta; |
| **Värvus-, kompositsiooni- ja perspektiiviõpetus**  Põhivärvid ja vastandvärvid (vastandvärvide segamine värviringi alusel, ühe värvi erinevad toonid).  Värvide helestamine tumestamine (ühe värvitooni erinevad hele-tumedusastmed, soe ja külm koloriit).  Rütm ja liikumine (sümmeetria ja asümmeetria). | 1. väljendab kujutise suuruse muutumise abil selle paiknemist pildiruumis ees-ja tagapool; 2. loob koloriidi abil erinevaid meeleolusid maalides spontaanselt ja läbimõeldult; 3. kujutab sümmeetriliselt eset kesktelje abil; |
| **Disain ja kirjaõpetus**  Ruumikujundus (sise- ja välisruumide kujundus).  Kirjakunst (reklaamkirjade vaatlus ja analüüs).  Praktiline disain (pakendi kujundus). | 1. kujundab oma lähemat ümbrust (stend, klassiruum); 2. oskab kujundada temaatilist plakatit, kasutades erinevaid tehnikaid voldib ja kujundab kinkepaberi; |
| **Vestlused kunstist**  Erinevad kunstiliigid ja nende seosed.  Rahvakunst ja selle areng (rahvakunsti areng ja kasutamine kaasajal, rahvakunsti pärandi hoidmine).  Looming ja autorlus (originaal, reproduktsioon, koopia) Eesti kunsti tähtteosed. | 1. tunneb ja liigitab vaadeldud kunstitöid (skulptuur, maal graafika); 2. toob näiteid rahvakunstielementide kasutusvõimalustest; 3. väärtustab oma tööd ja ennast töö autorina; |
| **Tehnikad ja materjalid**  Skulptuur (voolimine pehmetest ja tahketest materjalidest, keraamika). Maal (erinevad maalilaadid näidiste põhjal)  Graafika (joonistamine erinevate vahenditega, kõrgtrükk, linoollõige) Arhitektuur (erinevate arhitektuuriobjektide vaatlus ja võrdlus). | 1. kasutab töövahendeid- ja materjale tehnoloogiliselt õigesti, otstarbekalt ja säästvalt; 2. leiab vaatluse põhjal sarnase maalilaadiga tööd; 3. omab ettekujutust erinevatest joonistustehnikatest (pliiats, pastell) ja trükitehnikatest. |

Hindamine

Hindamisel lähtutakse vastavatest põhikooli riikliku ja kooli õppekava üldosa sätetest. Hinnatakse õpilase teadmisi ja oskusi suuliste vastuste (esituste), kirjalike ja/või praktiliste tööde ning praktiliste tegevuste alusel, arvestades õpilaste teadmiste ja oskuste vastavust ainekava õpitulemustele. Õpitulemusi hinnatakse mitteeristavalt vastavalt kooli hindamisjuhendile.

**7. klass**

|  |  |
| --- | --- |
| **Õppesisu** | **Õpitulemused** |
| **Kujutamis- ja vormiõpetus**  Inimese kujutamine paigal ja liikumises (inimese proportsioonid ja emotsioonide edastamine).  Natuurist joonistamine ( elus ja eluta objektide ruumiline kujutamine, paiknemine pildiruumis ja suurussuhted).  Modelleerimine ja erinevad materjalid (erinevatest materjalidest ruumikujunduselementide meisterdamine, keraamika).  Keskkond ja selle kujutamine (muutuvate loodusvormide ja erinevate elukeskkondade kujutamine, keskkonnakaitse). | 1. leiab vaatluse ja võrdluse teel inimese ameti olulisi tunnuseid (keskkond, riietus, töövahendid) ning väljendab neid temaatilistes töödes; 2. kujutab esemeid ruumiliselt valguse ja varju abil; 3. loob erivahenditega mitmesuguseid pinnamustreid; 4. modelleerib savist ja mõistab keraamika tähendus; 5. toob näiteid keskkonnakaitse võimalustest; |
| **Värvus-, kompositsiooni- ja perspektiiviõpetus**  Põhivärvid ja vastandvärvid (vastandvärvide segamine värviringi alusel, ühe värvi erinevad toonid).  Värvide helestamine ja tumestamine ( ühe värvitooni erinevad hele-tumedusastmed, soe ja külm koloriit).  Rütm ja liikumine (sümmeetria ja asümmeetria). | 1. segab ja kasutab maalimisel värvide eri toone; 2. leiab värviringi lausel vastandvärvid; 3. teab sümmeetria ja asümmeetria tähendust; |
| **Disain ja kirjaõpetus**  Ruumikujundus (sise- ja välisruumide kujundus).  Kirjakunst (reklaamkirjade vaatlus ja analüüs kujundus).  Praktiline disain (vaatlus ja kujundus). | 1. teeb kollaaži; 2. märkab kujunduselemente keskkonnas; 3. kujundab näidise järgi pakendi või pakkepaberi (karbi voltimine); |
| **Vestlused kunstist**  Erinevad kunstiliigid ja nende seosed.  Rahvakunst ja selle areng (rahvakunsti areng ja kasutamine kaasajal, rahvakunsti pärandi hoidmine).  Looming ja autorlus (originaal, reproduktsioon, koopia). | 1. tunneb ja liigitab vaadeldud kunstitöid (skulptuur, maal graafika, arhitektuur); 2. kirjeldab lühidalt erinevate kunstiliikide seoseid, toob näiteid   põhjendab rahvakunstiväärtuste hoidmise vajalikkust;   1. mõistab originaali, reproduktsiooni ja võltsingu tähendust; |
| **Tehnikad ja materjalid**  Skulptuur (voolimine pehmetest ja tahketest materjalidest, keraamika).  Maal ( erinevad maalilaadid näidiste põhjal) vahenditega, kõrgtrükk, linoollõige).  Graafika ( joonistamine erinevate vahenditega)  Arhitektuur ( erinevate arhitektuuriobjektide vaatlus ja võrdlus). | 1. modelleerib savist; 2. maalib näidise järgi matkides maalilaadi; 3. teab erinevaid paljundustehnikaid ja kirjeldab neid õpetaja suunamisel; 4. võrdleb erinevaid arhitektuuriobjekte ja kirjeldab neid. |

Hindamine

Hindamisel lähtutakse vastavatest põhikooli riikliku ja kooli õppekava üldosa sätetest. Hinnatakse õpilase teadmisi ja oskusi suuliste vastuste (esituste), kirjalike ja/või praktiliste tööde ning praktiliste tegevuste alusel, arvestades õpilaste teadmiste ja oskuste vastavust ainekava õpitulemustele. Õpitulemusi hinnatakse mitteeristavalt vastavalt kooli hindamisjuhendile

**Õppetöö rõhuasetused 8.-9. klassis**

1. Suureneb kunstivestluste osa praktilise töö tundides. Õpitakse tundma tuntumaid kunstnikke, vaadeldakse ja kirjeldatakse õpitud oskuste piires nende teoseid. Näidete varal õpitakse eristama kunstiliike ja eri ajastute -stiile. Saadavad teadmised seotakse õpilaste kogemustega (filmides nähtu, reisil kogetu). Harjutatakse visuaalse teabe otsimist (pilt-teatmeteostest, Internetist) ning selle kasutamist loomingulise töö eeskuju või lähtepunktina.
2. Harjutatakse jooniste ja skeemide mõistmist; tõuseb ruumilise kujutamise osakaal. Suunatakse vaatlema inimeste kehakeelt ja miimikat ning seda kujutama.
3. Kunstiõpetuse ülesannete täitmisel pööratakse tähelepanu töövahendite ja -materjalide tehnoloogiliselt õigele kasutamisele. Õpitakse kasutama käe kindlust ja täpsust nõudvaid tehnikaid (nt paljundusgraafika).

**8.klass**

|  |  |
| --- | --- |
| **Õppesisu** | **Õpitulemused** |
| **Kujutamis ja vormiõpetus**  Inimese kujutamine paigal ja liikumises (erinevate elukutsete ja töökeskkondade kujutamine).  Portree ja miimika (erinevas eas inimese kujutamine).  Modelleerimine ja erinevad materjalid (figuuride  modelleerimine savist vms materjalist).  Kujutamine ruumis ja (langeva varju kujutamine ja modelleerimine valguse ja varju abil). | 1. leiab vaatluse ja võrdluse teel inimese vanust ja näoilmeid kõige enam iseloomustavaid tunnuseid ning väljendab neid temaatilistes töödes; 2. modelleerib õpetaja suunamisel savist ja kujundab eseme pinda; |
| **Värvus-, kompositsiooni ja perspektiiviõpetus**  Põhivärvid ja nende segamine (erinevate tonaalsuste eristamine ja sõnastamine, rühmatöö).  Sümmeetria ja asümmeetria (konstrueerimine kesktelje ja horisontaaltelje abil).  Rütm ja liikumine (joonistamine sirkli ja joonlaua abil, kubism, op kunst). | 1. eristab õpetaja suunamisel pildi koloriiti, oskab seda kirjeldada; 2. kujundab ornamenti ( sealhulgad rahvuslikku), nimetab selle traditsioonilisi ja nüüdisaegseid kasutusvõimalusi; 3. mõõdab joonlaua abil ja joonib ruutvõrgustikku õpetaja suunamisel; |
| **Disain ja kirjaõpetus**  Ruumikujundus (skulpturaalsed objektid rühmatööna).  Kunstnik ja kujunduskunst.  Kirjakunst (kirjaoptika kirja kujundus, katsetused erinevate kirjutusvahenditega, monogrammid, peremärgid).  Praktiline disain reklaamsärgi või plakati kujundus, tootedisain). | 1. planeerib tegevust rühmatööna teisi arvestades; 2. teab monogrammide ja peremärkide tähendust kujunduses; |
| **Vestlused kunstist**  Erinevad kunstiliigid (meediakunst ja erinevad infoallikad kunsti edastajana).  Kunstide seosed ( kunsti ja kultuuri seosed kaasajal).  Rahvakunst ja selle areng (tänavakunst ja selle mõju kultuurile). Looming ja autorlus(tuntumad kunstnikud ja nende teosed). | 1. eristab etenduses esinevaid eri kunstiliike; 2. eristab kultuurinähtusi (visuaalne kunst, muusika, liikumine) ja kunstiliike (sh karikatuur, šarž, grafiti); 3. osaleb kunstiteemalistes vestlustes; |
| **Tehnikad ja materjalid**  Skulptuur ( linnaruumis ja looduskeskkonnas).  Maal ( maalimine spontaanselt ja kavandi alusel).  Graafika erinevad trükitehnikad, kõrg- ja sügavtrükk. | 1. väärtustab skulptuuri olulisust linnaruumis; 2. kavandab ja planeerib oma tööd; 3. teab sügavtrüki põhimõtet. |

Hindamine

Hindamisel lähtutakse vastavatest põhikooli riikliku ja kooli õppekava üldosa sätetest. Hinnatakse õpilase teadmisi ja oskusi suuliste vastuste (esituste), kirjalike ja/või praktiliste tööde ning praktiliste tegevuste alusel, arvestades õpilaste teadmiste ja oskuste vastavust ainekava õpitulemustele. Õpitulemusi hinnatakse mitteeristavalt vastavalt kooli hindamisjuhendile.

**9.klass**

|  |  |
| --- | --- |
| **Õppesisu** | **Õpitulemused** |
| **Kujutamis – ja vormiõpetus**  Inimese kujutamine paigal ja liikumises (erinevate elukutsete ja töökeskkondade kujutamine).  Portree ja miimika (erinevas eas inimese kujutamine).  Modelleerimine ja erinevad materjalid (figuuride modelleerimine savist vms materjalist).  Kujutamine ruumis ja tasapinnal (langeva varju kujutamine ja modelleerimine valguse ja varju abil). | 1. kujutab inimest eri vanuses, meeleolus, asendis ja tegevuses; 2. teab keraamikas erievad modelleerimis- ja kujundusvõtteid; 3. kujutab esemeid ruumilisena valguse ja varju abil; |
| **Värvus-kompositsiooni- ja perspektiiviõpetus**  Põhivärvid ja nende segamine (erinevate tonaalsuste eristamine ja sõnastamine, rühmatöö).  Sümmeetria ja asümmeetria (konstrueerimine kesktelje ja horisontaaltelje abil).  Rütm ja liikumine (joonistamine sirkli ja joonlauaabil, op-kunst). | 1. märkab suuremaid proportsiooni- ja kompositsioonivigu; 2. saab aru mõistetest sümmeetria ja asümmeetria ning konstrueerib kesk- ja horisontaaltelje abil; 3. kasutab sirklit ja joonlauda op-kunsti töödes; |
| **Disain ja kirjaõpetus**  Ruumikujundus (skulpturaalsed objektid rühmatööna)  Kunstnik ja kujunduskunst  Kirjakunst (kirjaoptika ja kirja kujundus, katsetused erinevate kirjutusvahenditega, monogrammid, peremärgid)  Praktiline disain (reklaamsärgi või plakatikujundus, toote disain) | 1. teab erinevaid kujundusvõtteid ja oskab neid töös kasutada; 2. teab reklaami kujunduse olulisemaid põhimõtteid; 3. omab teadmisi kirjakunstist; 4. teab tootedisaini olulisemaid põhimõtteid (praktilisus, mugavus, välimus); |
| **Vestlused kunstist**  Erinevad kunstiliigid (meediakunst ja erinevad infoallikad kunsti edastajana).  Kunstide seosed (kunsti ja kultuuri seosed kaasajal).  Rahvakunst ja selle areng (tänavakunst ja selle mõju kultuurile).  Looming ja autorlus (tuntumad kunstnikud ja nende teosed). | 1. kirjeldab kunstiteoseid õpitud oskuste piires ja põhjendab oma eelistusi; 2. väärtustab kunstiloomingut (oma ja kaaslaste tööd); 3. mõistab kultuuride paljusust ja erinevusi; 4. teab õpetaja suunamisel nimetada mõnda tuntud kunstnikku ja leida tema kohta infot; |
| **Tehnikad ja materjalid**  Skulptuur (skulptuur linnaruumis ja looduskeskkonnas).  Maal (maalimine spontaanselt ja kavandi alusel).  Graafika (erinevad trükitehnikad, kõrg- ja sügavtrükk). | 1. kasutab õpitud tehnikaid, töömaterjale ja – vahendeid, kujutamise ja kujundamise viise; 2. kirjeldab sügavtrüki tehnikat. |

Hindamine

Hindamisel lähtutakse vastavatest põhikooli riikliku ja kooli õppekava üldosa sätetest. Hinnatakse õpilase teadmisi ja oskusi suuliste vastuste (esituste), kirjalike ja/või praktiliste tööde ning praktiliste tegevuste alusel, arvestades õpilaste teadmiste ja oskuste vastavust ainekava õpitulemustele. Õpitulemusi hinnatakse mitteeristavalt vastavalt kooli hindamisjuhendile.